Държавен вестник, бр. 8, 2014 г., стр. 135

БРОЙ  8	
Д Ъ Р Ж А В Е Н  В Е С Т Н И К 	
СТР.  135  
ния съвет на принципа на единоначалието в 
рамките на компетенциите и правата, записани 
в Устава и решенията на Съвета на Банката. 
Член ХХІ
За извършване на ревизия на дейността 
на Банката се създава Ревизионна комисия, 
която се назначава от Съвета на Банката.
Член ХХІІ
Претенции към Банката могат да бъдат 
повдигани в срок от две години от момента 
на възникване на правото на иск.
Член ХХІІІ
Всяка страна, която желае да се включи 
в това Споразумение и да стане член на 
Банката, подава официална молба в Съвета 
на Банката, като отбелязва, че тя споделя 
целите и принципите в дейността на Банката 
и поема задълженията, произтичащи от това 
Споразумение и Устава на Банката.
Приемането на член на Банката става по 
решение на Съвета на Банката.
Заверено по съответния начин копие от 
решението на Съвета на Банката за приема­
не като член на Банката на нова страна се 
изпраща до тази страна и на депозитаря на 
това Споразумение. От деня по получаване 
в депозитаря на споменатия документ заедно 
с документа (молбата) за присъединяване 
страната се счита за присъединила се към 
Споразумението и приета за член на Банката, 
за което депозитарят съобщава на страни­
те – членки на Банката, и на Банката.
Член ХХІV
Всяка страна може да се откаже от член­
ството си в Банката и от участие в това 
Споразумение, като уведоми за това Съвета 
на Банката най-късно шест месеца предва­
рително. В рамките на този срок трябва да 
бъдат уредени отношенията между Банката 
и съответната страна по взаимните им за­
дължения.
Съветът официално съобщава за излизането 
на страна от Банката на депозитаря на това 
Споразумение.
Член ХХV
Това Споразумение подлежи на ратифици­
ране и ще влезе в сила от датата, на която 
последната от Договарящите се Страни предаде 
своето ратификационно писмо на депозитаря 
на това Споразумение.
Споразумението обаче ще бъде временно 
приведено в действие от 1 януари 1971 г., освен 
ако на тази дата то не влезе в сила съгласно 
алинея първа на този член.
Член ХХVІ
Това Споразумение може да бъде проме­
нено единствено със съгласието на всички 
страни – членки на Банката.
Споразумението ще прекрати действието 
си, ако не по-малко от 2/3 от страните членки 
заявят отказването си от участие в Банката 
съгласно член ХХІV на това Споразумение и 
за денонсирането на Споразумението.
В този случай дейността на Банката ще 
бъде прекратена в сроковете и по реда, оп­
ределени от Съвета на Банката.
Член ХХVІІ
Това Споразумение ще бъде предадено за 
съхранение на Секретариата на Съвета за 
икономическа взаимопомощ, който ще изпъл­
нява функциите на депозитар на въпросното 
Споразумение.
Съставено в град Москва на 10 юли 1970 г. 
в един екземпляр на руски език.
Заверени копия на това Споразумение ще 
бъдат изпратени от депозитаря на всички 
Договарящи се Страни.
УСТАВ
на Международната инвестиционна банка
Международната инвестиционна банка е 
основана съгласно Споразумение между пра­
вителствата на Народна република България, 
Унгарската народна република, Германската 
демократична република, Монголската народ­
на република, Полската народна република, 
Съюза на Съветските социалистически ре­
публики и Чехословашката социалистическа 
република.
Общи положения
Член 1
Международната инвестиционна банка, 
наричана по-надолу в текста „Банката“, ор­
ганизира и извършва дългосрочно и средно­
срочно кредитиране, както и други банкови 
операции съгласно Споразумението за осно­
ваването на Международна инвестиционна 
банка (по-надолу в текста „Споразумението“) 
и нейния Устав. 
Член 2
Банката е юридическо лице с наименование 
„Международна инвестиционна банка“.
Целите и задачите на Банката, нейната 
правоспособност, включително правомощията 
и обхватът на нейната отговорност, прави­
лата, отнасящи се до правното регулиране 
на дейността на Банката, както и свързани 
с привилегиите и имунитетите, с които се 
ползва Банката, представителите на страни­
те членки в Съвета и длъжностните лица на 
Банката, се определят от Споразумението и 
Устава на Банката.
Банката е оправомощена:
а) да сключва международни и други спо­
разумения, както и да извършва всякакви 
сделки в рамките на своята компетенция;
б) да придобива, наема и отчуждава иму­
щество;